**Ministru kabineta noteikumu projekta**

**„Detektīvdarbības licencēšanas un sertifikācijas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeimas 2012.gada 14.jūnijā pieņemtais likums „Grozījumi Detektīvdarbības likumā” (Latvijas Vēstnesis, 2012, 104.nr.), kurš stājies spēkā 2012.gada 1.oktobrī.Ministru kabineta 2012.gada 12.jūnija rīkojuma Nr.264 „Par Pasākumu plānu „klusēšanas – piekrišanas” principa ieviešanai un piemērošanai atbildīgo institūciju administratīvajā praksē” 4.sadaļas 4.punkts.Euro ieviešanas kārtības likuma 30.panta pirmā daļa un Ministra kabineta 2012.gada 27.jūnija rīkojums Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā””. |
| 2. | Pašreizējā situācija un problēmas | 1. Pašreiz ir spēkā Ministru kabineta 2010.gada 10.augusta noteikumi Nr.742 „Detektīvdarbības licencēšanas un sertifikācijas noteikumi” (turpmāk - Noteikumi), kas izdoti, pamatojoties uz Detektīvdarbības likuma 3.panta trešajā daļā un 13.pantā paredzēto deleģējumu.

2012.gada 14.jūnijā tika izsludināts likums „Grozījumi Detektīvdarbības likumā” (turpmāk – Likums).Likuma 1.pants groza Detektīvdarbības likuma 3.pantā noteikto deleģējumu (izslēgta speciālās atļaujas (licences) (turpmāk – licence) un sertifikāta detektīvdarbības veikšanai (turpmāk – sertifikāts) darbības apturēšanas kārtības noteikšana), paredzot Ministru kabinetam noteikt licences un sertifikāta, sertifikāta darbības laika pagarināšanas, licences un sertifikāta anulēšanas kārtību.Likuma 2.pants izsaka jaunā redakcijā Detektīvdarbības likuma 4.pantu, paredzot, ka (1) saņemt licenci un veikt detektīvdarbību ir tiesīgs individuālais komersants, personālsabiedrība vai kapitālsabiedrība, kurā attiecīgi individuālais komersants vai ikviens personālsabiedrību pārstāvēttiesīgais biedrs, vai kapitālsabiedrības valdes loceklis ir Eiropas Savienības dalībvalsts vai Eiropas Ekonomikas zonas valsts pilsonis vai Latvijas nepilsonis, (2) saņemt licenci un veikt detektīvdarbību nav tiesīgs individuālais komersants, personālsabiedrība vai kapitālsabiedrība, ja uz tās vadītāju attiecas šajā likumā minētie ierobežojumi, (3) individuālajam komersantam, personālsabiedrībai vai kapitālsabiedrībai, kurai anulēta licence, aizliegts atkārtoti izsniegt licenci, kamēr nav pagājis gads pēc tās anulēšanas. Tādējādi jaunā Detektīvdarbības likuma 4.panta pirmās daļas redakcija precizē arī Detektīvdarbības likuma 4.pantā pašreiz minēto terminu „individuālais komersants, personālsabiedrība un kapitālsabiedrība, kurā tās vadītājs un ikviena persona, kas ieņem amatu pārvaldes institūcijās”, aizstājot to ar terminu „individuālais komersants, personālsabiedrība vai kapitālsabiedrība, kurā attiecīgi individuālais komersants vai ikviens personālsabiedrību pārstāvēttiesīgais biedrs, vai kapitālsabiedrības valdes loceklis”.Likuma 4.pants izsaka jaunā redakcijā Detektīvdarbības likuma 6.pantu, paredzot, ka saņemt sertifikātu un veikt detektīvdarbību ir tiesīgs Eiropas Savienības dalībvalsts vai Eiropas Ekonomikas zonas valsts pilsonis vai Latvijas nepilsonis, kuram ir augstākā izglītība tiesību zinātnēs vai kuram ir ne mazāk kā piecu gadu darba pieredze tiesībaizsardzības iestādēs (tiesa, prokuratūra, policija, izmeklēšanas iestādes, valsts drošības iestādes). Līdz ar to Detektīvdarbības likuma jaunā 6.panta pirmās daļas redakcija precizē Detektīvdarbības likuma 6.pantā pašreiz minēto terminu „augstākā juridiskā izglītība” un „praktiskā juridiskā darba pieredze tiesībaizsardzības iestādēs”, aizstājot tos attiecīgi ar terminu „augstākā izglītība tiesību zinātnēs” un „darba pieredze tiesībaizsardzības iestādēs”.Līdz ar to nepieciešams precizēt pašreiz spēkā esošajos Noteikumos ietvertās tiesību normas, kuras regulē licences un sertifikāta detektīvdarbības veikšanai darbības apturēšanas kārtību un juridisko terminoloģiju.2. Atbilstoši Ministru kabineta 2012.gada 12.jūnija rīkojuma Nr.264 „Par Pasākumu plānu „klusēšanas – piekrišanas” principa ieviešanai un piemērošanai atbildīgo institūciju administratīvajā praksē” 4.sadaļas „Pasākumi, tiešie darbības rezultāti, atbildīgās institūcijas un nepieciešamais finansējums plānā noteiktā mērķa un rīcības virzienu sasniegšanai” tabulas 4.punktā noteiktajam, Iekšlietu ministrijai tika dots uzdevums izstrādāt un iesniegt noteiktā kārtībā Ministru kabinetā grozījumus Ministru Kabineta 2010.gada 10.augusta noteikumos Nr.742 „Detektīvdarbības licencēšanas un sertifikācijas noteikumi”, ieviešot „klusēšanas – piekrišanas” principu pakalpojuma darbībai **-** detektīvdarbības veikšana.2012.gada 15.martā tika izsludināts likums „Grozījumi [Brīvas pakalpojumu sniegšanas likumā](http://www.likumi.lv/doc.php?id=208269)”, kas stājās spēkā 2012.gada 18.aprīlī. Ar minētajiem grozījumiem, papildinot Brīvas pakalpojumu sniegšanas likuma 14.pantu ar sesto daļu (par atļaujas izsniegšanu atbildīgā iestāde ir tiesīga piemērot noklusējumu, ja tā piemērošana nav pretrunā ar sabiedrības interesēm un ir noteikta konkrēto pakalpojumu vai pakalpojumu jomu reglamentējošā normatīvajā aktā. Uzskatāms, ka atļauja ir izsniegta ar noklusējumu, ja normatīvajā aktā noteiktajā termiņā atbildīgā iestāde nepieņem un nepaziņo savu lēmumu par atļaujas piešķiršanu vai atteikumu to piešķirt) tika ieviests „klusēšanas – piekrišanas” („tacit approval”) princips, ko paredz Eiropas Parlamenta un Padomes 2006.gada 12.decembra Direktīvas 2006/123/EK *par pakalpojumiem iekšējā tirgū* (turpmāk – Pakalpojuma direktīva) 13.panta 4.punkts.Pašreiz spēkā esošie noteikumi nosaka prasības licences un sertifikāta saņemšanai, bet nenosaka „klusēšanas - piekrišanas” („tacit approval”) principu.Ņemot vērā minēto, nepieciešams papildināt spēkā esošos Noteikumus, ieviešot tajos „klusēšanas - piekrišanas” principu attiecībā uz detektīvdarbības licences izsniegšanu.Papildus, ievērojot, ka Ministru kabineta 2012.gada 27.jūnija rīkojuma Nr.282 „Par ”Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.apakšpunkts nosaka, ka normatīvos aktus, kuros minētas latos izteiktas naudas summas, ir jākonvertē uz *euro* līdz 2014.gada 1.janvārim, nepieciešams Noteikumos ietverto valsts nodevas apmēru noteikt *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts ir izstrādāts ar mērķi, lai :1. noteiktu licences un sertifikāta izsniegšanas, sertifikāta darbības laika pagarināšanas, licences un sertifikāta anulēšanas kārtību;
2. noteiktu vienotu juridisko terminoloģiju ar Saeimas 2012.gada 14.jūnijā pieņemto likumu „Grozījumi Detektīvdarbības likumā”, kurš stājies spēkā 2012.gada 1.oktobrī;
3. mazinātu administratīvo slogu detektīvdarbības pakalpojumu darbības uzsākšanai un attīstībai, vienkāršotu un modernizētu publisko pārvaldi, ieviešot „klusēšanas -piekrišanas” principu. Lēmumu pieņemšanas procedūrā „klusēšanas - piekrišanas” princips paredz, ka gadījumā, ja normatīvā akta noteiktajā termiņāValsts policijas izveidotā Detektīvdarbības licencēšanas un sertifikācijas komisija nav izsniegusi individuālajam komersantam, personālsabiedrībai vai kapitālsabiedrībai licenci, vai pieņēmusi lēmumu par atteikumu izsniegt licenci, uzskatāms, ka licence ir izsniegta un individuālais komersants, personālsabiedrība, vai kapitālsabiedrība ir tiesīga uzsākt detektīvdarbības pakalpojuma sniegšanu.

Individuālais komersants, personālsabiedrība, vai kapitālsabiedrība, kurai licence būs izsniegta pēc noklusējuma, nepieciešamības gadījumā licenci papīra formā vai elektroniska dokumenta veidā varēs saņemt pēc pieprasījuma.Lai aizsargātu personu tiesības un likumīgās intereses, Valsts policija Valsts policijas mājas lapā ievietos informāciju par izsniegtajām licencēm un sertifikātiem, kā arī anulētajām licencēm un sertifikātiem. Tādējādi personai būs iespējams pārliecināties par detektīvsabiedrību un detektīvu, kurš ir tiesīgs veikt detektīvdarbību.4. paredzētu, ka par speciālās atļaujas (licences) un sertifikāta izsniegšanu, sertifikāta derīguma termiņa pagarināšanu, atkārtotu speciālās atļaujas (licences) un sertifikāta un to dublikāta izsniegšanu maksā valsts nodevu šādā apmērā: 1. par speciālās atļaujas (licences) izsniegšanu – 284,57 *euro*; 2. par sertifikāta izsniegšanu – 142,29 *euro*; 3. par sertifikāta derīguma termiņa pagarināšanu – 14,23 *euro*; 4. par speciālās atļaujas (licences) vai sertifikāta dublikāta izsniegšanu – 7,11 *euro*; 5. par atkārtotu speciālās atļaujas (licences) vai sertifikāta izsniegšanu – 4,27 *euro*.”Grozījumi sagatavoti atbilstoši *Euro* ieviešanas kārtības likuma 6.panta otrajai daļai. Aprēķins veikts, izmantojot Latvijas Bankas noteikto oficiālo kursu EUR 1 = LVL 0,702804. Aprēķina rezultātā netiek radīta ietekme uz valsts budžetu. Ņemot vērā to, ka grozījumu noteikumu projektu sagatavošanā, tā normu apjoms pārsniedza pusi no spēkā esošo noteikumu normu apjoma, atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 66.punkta prasībām tika sagatavots jauns noteikumu projekts. |
| 5. | Projekta izstrādē iesaistītās institūcijas |  Iekšlietu ministrija, Valsts policija. |
| 6. | Iemesli, kādēļ netika nodrošināta sabiedrības līdzdalība |  Ņemot vērā to, ka noteikumu projekts ir izstrādāts pamatojoties uz Saeimas 2012.gada 14.jūnijā pieņemto likumu „Grozījumi Detektīvdarbības likumā” un, lai ieviestu tajā „klusēšanas - piekrišanas” principu, nemainot normatīvā akta būtību, sabiedrības līdzdalība projekta izstrādē netika nodrošināta. Noteikumu projektā ietvertās tiesību normas sabiedrības pārstāvjiem nerada jaunus pienākumus. |
| 7. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Individuālie komersanti, personālsabiedrības vai kapitālsabiedrības, kuras vēlas saņemt licenci, fiziskās personas, kuras vēlas saņemt sertifikātu, detektīvsabiedrība un sertificētas fiziskas personas (detektīvi). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
| 3. | Tiesiskā regulējuma finansiālā ietekme |  Projekts šo jomu neskar. |
| 4. | Tiesiskā regulējuma nefinansiālā ietekme |  Projekts šo jomu neskar. |
| 5. | Administratīvās procedūras raksturojums |  Projekts šo jomu neskar. |
| 6. | Administratīvo izmaksu monetārs novērtējums |  Projekts šo jomu neskar. |
| 7. | Cita informācija |  Nav. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Valsts policija |
| 2. | Projekta izpildes ietekme uz pārvaldes funkcijām |  Saistībā ar projekta izpildi institūciju funkcijas netiek paplašinātas vai sašaurinātas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide |  Saistībā ar projekta izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija |  Saistībā ar projekta izpildi nav plānots mainīt esošo pārvaldes institucionālo struktūru un likvidēt esošo institūciju. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija |  Saistībā ar projekta izpildi nav plānots mainīt esošo pārvaldes institucionālo struktūru un reorganizēt esošo institūciju. |
| 6. | Cita informācija |  Nav. |

Anotācijas III, IV, V un VI sadaļa - projekts šīs jomas neskar.

Iekšlietu ministrs R.Kozlovskis

Vīza: valsts sekretāres pienākumu izpildītāja I.Aire

02.08.2013. 8:21

1332

Kurme

67219310, Gunta.Kurme@iem.gov.lv